નવી દિલ્હી: એમ્પ્લોઇઝ પ્રોવિડન્ટ ફંડ ઓર્ગેનાઇઝેશન (ઇપીએફઓ) વર્ષ ર૦૧પ-૧૬ માટે વ્યાજ દર વધારવાના બદલે પોતાના સબસ્ક્રાઇબર્સને રૂ.૭પ૦ કરોડનું બોનસ આપવા વિચારી રહ્યું છે. ઇપીએફઓનું આ પ્રકારનું પોતાનું આવું પ્રથમ પગલું હશે. આ અગાઉ ઇપીએફએ વર્તમાન નાણાકીય વર્ષ માટે વ્યાજ દર વધારીને ૮.૯પ કરવાનો પ્રસ્તાવ મૂકયો હતો. આ પ્રસ્તાવ આ વર્ષના સરપ્લસ અર્નિંગ હોવાના અંદાજ પર કરવામાં આવ્યો હતો. ર૦૧૩-૧૪ અને ર૦૧૪-૧પ માટે વ્યાજદર ૮.૭પ ટકા હતો.